
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                                         Broj: 1/St-546/2016-71

R E P U B L I K A    H R V A T S K A
R J E Š E N J E

TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, u stečajnom postupku koji se vodi nad dužnikom ARGER d.o.o. u stečaju, Sv. Filipa i Jakova 148, Donja Vrba, OIB 35620740755,  odlučujući o obračunu stvarnih troškova stečajnog upravitelja, dana 31. srpnja 2018.

r i j e š i o    j e

 	 I - Odobrava se obračun stvarnih troškova stečajnog upravitelja Slavka Marinca iz Požege, Kralja Krešimira 53,  OIB 37776084692, za razdoblje od otvaranja stečajnog postupka do 01.10.2016. nastalih uporabom vlastitog automobila u službene svrhe u ukupnom iznosu od 740,00 kn neto.

II –Ovlašćuje se stečajni upravitelj nakon pravomoćnosti ovog rješenja, navedeni iznos isplatiti s poslovnog računa stečajnog dužnika na teret troškova stečajnog postupka uz pripadajuće poreze i doprinose.

III- Ovo rješenje objavljuje se na mrežnoj stranici e-Oglasna ploča suda.
	
Obrazloženje

Stečajni upravitelj Slavko Marinac podnio je Sudu pisano obrazloženo i dokumentirano izvješće o stvarnom trošku kojeg je imao radi uporabe vlastitog automobila  u službene svrhe na relaciji Požega-Slavonski Brod-Požega zbog odlaska u sjedište suda radi sudjelovanja na ispitnom i izvještajnom ročištu održanom 28.06.2016., na ročištima radi utvrđivanja vrijednosti nekretnina koje ulaze u stečajnu masu dužnika održanom 14.07.2016. i 12.09.2016., te na relaciji Požega-Brodski Stupnik-Požega radi pregleda i preuzimanja nekretnina stečajnog dužnika dana 09.08.2016.
 
Uz izvješće stečajni upravitelj dostavio je naloge za službena putovanja uz obračun troškova.


Broj: 1/St-546/2016-71


Razmatrajući izvješće stečajnog upravitelja, a nakon izvršenog uvida u cjelokupni stečajni spis i sve priložene isprave izvješću, sud je utvrdio je da su navedeni troškovi bili opravdani i nužni radi vođenja stečajnog postupka, da se obračun troškova temelji na pisanom, obrazloženom i dokumentiranom izvješću iz kojeg proizlazi da je stečajni upravitelj na dane 28.06.2016., 14.07.2016. i 12.09.2016. putovao vlastitim vozilom u sjedište suda radi sudjelovanja na ročištima i u Brodski Stupnik radi preuzimanja i pregleda nekretnina koje su bile predmetom unovčenja. 

Kako je stečajni upravitelj obračun putnih troškova obavio pravilno u skladu s propisanom cijenom benzina po km te je pravilno obračunao i ukupno prijeđenu kilometražu na navedenim relacijama, to je valjalo odlučiti kao u izreci rješenja na temelju čl. 94 st. 3 i 4 Stečajnog zakona (NN br. 71/15, 104/17).

				U Slavonskom Brodu,  31.srpnja 2018.     
                                                                                  									                                                                           STEČAJNA SUTKINJA: 
                                                                                         		                  Vesna Vukelić 

NAPUTAK O PRAVNOM LIJEKU:
Protiv ovog rješenja pravo na žalbu imaju
stečajni upravitelj i svaki stečajni vjerovnik u roku od 8 dana 
od dana objave rješenja na mrežnoj stranici e-oglasna ploči suda, 
s tim da rok za žalbu počinje teći protekom osmog dana od dana objave. 
Žalba se podnosi VTS RH Zagreb u tri primjerka putem ovoga suda.

Dostaviti putem mrežne stranice e-Oglasna ploča sudova:
1. stečajnom upravitelju
2. vjerovnicima 

